MUDr. B. Gašparová: TRAZODÓN – Nový pohľad na liečbu depresie

Trazodón je multifunkčný liek s bimodálnym pôsobením, pretože pôsobí na receptory spriahnuté s G proteínom ale tiež inhibuje špecifický serotonínový transportný proteín.

Multimodálnosť trazodónu sa tiež odvíja od podanej dávky. Pri podaní 1 mg trazodónu sa obsadí serotonínergný receptor 5-HTa2a, pri hypnotickej dávke 50 mg sa začnú obsadzovať ďalšie receptorové systémy, k dostatočnej blokáde SERT dochádza až pri dávke 150 –300mg.

Hoci je mechanizmus pôsobenia trazodónu multimodálny, nie je tento fakt spojený s podstatným zvýšením nežiaducich účinkov.

Multifunkčnosť trazodónu sa prejavuje širokým záberom účinkov, kedy možno pozorovať hypnotické, antidepresívne a anxiolytické pôsobenie liečby.

Odborný program je doplnený 2 prednáškami- kazuistikami z praxe

MUDr. M. Kminiaková: PODPORNÁ LIEČBA PORÚCH KOGNITÍVNYCH FUNKCIÍ

Cieľom prezentácie je poskytnúť lekárom prvého kontaktu informácie o účinkoch doplnkov stravy na kognitívne funkcie u ľudí. Omega 3 nenasýtené mastné kyseliny, ginkgo biloba, vitamíny B12, kyselina listová a vitamín E boli predmetom skúmania mnohých epidemiologických aj klinických štúdií, ktorých cieľom bolo zistiť aký vplyv majú tieto látky na kognitívne funkcie pri fyziologickom starnutí, pri miernej kognitívnej dysfunkcii, pri organickom poškodení mozgu a pri rôznych štádiách Alzheimerovej demencie.

Prednáška bude venovaná témam:

* Výskyt porúch kognitívnych funkcií
* Identifikácia cerebrovaskulárnych zmien
* Alzheimerova demencia
* Mierna kognitívna dysfunkcia
* Liečba demencií
* Vplyv potravinových látok na demenciu – výsledky epidemiologických štúdií = snaha o hľadanie nových prístupov v prevencii a v liečbe kognitívnych porúch.

MUDr. Ján Dúžek: OČAKÁVANÉ ZMENY A AKTUALITY V POSKYTOVANÍ

 AMBULANTNEJ PSYCHIATRICKEJ STAROSTLIVOSTI

Cieľom prezentácie je poskytnúť informácie ohľadom očakávaných zmien, ale aj prezentácia

aktualít, ktoré sa pripravujú pri poskytovaní starostlivosti v psychiatrických ambulanciách na celom Slovensku.